CELEX: 62009TN0112
Language: el
Date: 2009-03-19 00:00:00
Title: Υπόθεση T-112/09: Προσφυγή της 19ης Μαρτίου 2009 — Icebreaker Ltd κατά ΓΕΕΑ — Gilmar (ICEBREAKER)

16.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/41
            
         Προσφυγή της 19ης Μαρτίου 2009 — Icebreaker Ltd κατά ΓΕΕΑ — Gilmar (ICEBREAKER)
   (Υπόθεση T-112/09)
   2009/C 113/83
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Icebreaker Ltd (Wellington, Νέα Ζηλανδία) (εκπρόσωπος: L. Prehn, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Gilmar Spa (San Gionvanni in Marignano — Ρίμινι, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 15ης Ιανουαρίου 2009 στην υπόθεση R 1536/2007-4 και να δεχθεί την καταχώριση του οικείου σήματος για προϊόντα της κλάσεως 25· και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτών την καταχώριση κοινοτικού σήματος: η προσφεύγουσα
   
      Σήμα προς καταχώριση: το λεκτικό σήμα «ICEBREAKER» για προϊόντα των κλάσεων 9, 24 και 25 — αίτηση υπ’ αριθ. 3 205 523
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: ο αντίδικος ενώπιον του τμήματος προσφυγών
   
      Αντιταχθέν σήμα ή σημείο: το ιταλικό λεκτικό σήμα «ICEBERG» για προϊόντα της κλάσεως 25· το διεθνές λεκτικό σήμα «ICEBERG» για προϊόντα της κλάσεως 25· το ισπανικό λεκτικό σήμα «ICEBERG» για προϊόντα της κλάσεως 25· το ιταλικό λεκτικό σήμα «ICE» για προϊόντα της κλάσεως 25· το διεθνές λεκτικό σήμα "ICE" για προϊόντα της κλάσεως 25
   
      Απόφαση του τμήματος ανακοπών: μερική αποδοχή της ανακοπής
   
      Απόφαση του τμήματος προσφυγών: απόρριψη της προσφυγής
   
      Λόγοι ακυρώσεως: παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου καθόσον το τμήμα προσφυγών εσφαλμένως έκρινε ότι υφίσταται κίνδυνος συγχύσεως των εμπλεκομένων σημάτων.